open-index/open-wikipedia-markdown huggingface dataset:
Vermileonidae

**Vermileonidae** er en liten familie av slanke fluer som ikke finnes i Norge. Det latinske navnet betyr *mark-løve*, og spiller på larvenes levevis. De voksne fluene kan ligne rovfluer av slekten *Leptogaster*.

## Utseende
Middelsstore (5-18 mm lange), slanke fluer. Brystet (*thorax*) er slankt, uten børster og med ganske kort hårkledning. Bakkroppen er lang og tynn, de ytre kjønnsorganene er forholdsvis små og ikke påfallende.

Vingene er lange og smale, med mange årer, ligner vingene hos rovfluer. 

Beina er lange og forholdsvis kraftige, uten børster, men med tydelige sporer på leggene (*tibiae*). 

Hodet er forholdsvis lite, med en tydelig hals. Fasettøynene er store, men møtes ikke i pannen. I pannen sitter tre små punktøyne (*ocelli*). Ingen kraftige børster på hodet. Antennene kan variere ganske mye, som oftest har de mer enn tre tydelig utskilte ledd. De ytterste 1-3 leddene danner en antennebørste (*arista*). Ansiktet er vanligvis flatt, og munndelene er utviklet til en lang sugesnabel hos noen arter. 

**Larvene** er slanke, ormeaktige (derav *mark* i *markløver*), tilspisset i hodeenden, hodet er ganske lite uten tydelig, ytre hodekapsel. Bakenden har to par korte, fingeraktige utvekster. På siden av hvert kroppsledd sitter det flere stive børster.

## Levevis
Larvene er rovdyr som fanger små insekter og andre krypende dyr ved hjelp av fangsttrakter som de graver i sand eller støv. I levevis ligner de mye på maurløver, som tilhører ordenen nettvinger. De voksne fluene kan besøke blomster og drikke nektar.

## Systematisk inndeling

* Ordenen **[[tovinger]]**, (Diptera)
** Underordenen **[[lavere fluer]]**, (Brachycera, Orthorrhapha)
*** Overfamilien **Tabanoidea**  (usikker plassering)
**** Familien **Vermileonidae**
***** Slekten *[[Alhajarmyia]]* Stuckenberg, 2003
***** Slekten *[[Isalomyia]]* Stuckenberg, 2002
***** Slekten *[[Lampromyia]]* Macquart, 1835  – 8 arter, Sør-Europa og Afrika
***** Slekten *[[Leptynoma]]* Westwood, 1876
***** Slekten *[[Namaquamyia]]* Stuckenberg, 2002
***** Slekten *[[Vermileo]]* Macquart, 1834  – 10 arter, Sør-Europa, Nord-Afrika, Nord- og Mellom-Amerika
***** Slekten *[[Vermilynx]]* Stuckenberg, 1995
***** Slekten *[[Vermiophis]]* Yang, 1979  – 7 arter, Kina
***** Slekten *[[Vermipardus]]* Stuckenberg, 1960
***** Slekten *[[Vermitigris]]* Wheeler, 1931  – 4 arter, Kina og Sørøst-Asia

## Kilder
* Nagatomi, A. 1997. Family Vermileonidae. I: Papp, L. og Darvas, B. (red.): *Contributions to a Manual of Palaearctic Diptera.* 2: 447-458. Science Herald, Budapest.

## Eksterne lenker
*
Åvik

**Åvik** er en liten havn i Lindesnes kommune i Agder. Utenfor Åvik, skilt ved et sund, ligger Svinør.
NA24.no

**NA24.no** var en nettavis med økonominyheter som ble lansert 22. mars 2006. Nettavisen ble startet av TV 2 sammen med Allergruppen og de fire avisene *[[Fædrelandsvennen]]*, *[[Stavanger Aftenblad]]*, *[[Bergens Tidende]]* og *[[Adresseavisen]]*. Nettavisen var resultatet av en sammenslåing mellom den daværende TV 2 Nettavisens økonomisider, nettstedene iMarkedet og Propaganda samt økonomisidene til nettutgavene av de fire avisene. NA24 ble etablert for å møte konkurransen fra den varslede nyhetstjenesten N24, senere E24.no, fra Aftenposten og VG som ble lansert 18. april 2006. Midt i finanskrisen ble det besluttet at sjefredaktør Inge Berge (tidligere ansvarlig redaktør i iMarkedet) fikk kjøpe opp NA24. Våren 2010 ble iMarkedet solgt til StockLink.

NA24 slet i flere år med underskudd. I 2008 beløp underskuddet seg til 44 millioner kroner. Frem til 2010 hadde nettstedet tapt nesten 65 millioner kroner.

Fra januar 2012 gikk Berge ut i permisjon fra sin stilling som sjefredaktør i NA24. Han gikk over til en jobb som konsulent i selskapet Solid Publication. Niels Ruben Ravnaas overtok dermed som sjefredaktør. Senere i 2012 kjøpte Mediehuset Nettavisen opp NA24 fra eneeier Inge Berge og redaktøren i Nettavisen ble også redaktør i NA24.

Fra februar 2014 gikk NA24 over fra å være en nettside på eget domene, til å bli en seksjon på nettavisen.no. I mai 2015 forlot tidligere NA24-ansatte, inkludert tidligere redaktør Ravnaas Nettavisen.https://www.m24.no/folk-na24-nettavisen/ole-og-niels-gar-fra-nettavisen-for-a-bli-pr-radgivere/113531?noLog=1

I januar 2018 overtok Amedia  Nettavisen og NA24, etter 18 år med delt eierskap av Nettavisen mellom Amedia og Egmont . I februar 2019 avviklet Nettavisen «NA24» som merkevare, til fordel for Nettavisens økonomiseksjon.

## Referanser


## Eksterne lenker
* NA24.no
E24

**E24** (tidligere **N24.no og Dine Penger**) er en norsk økonomiredaksjon som utgir nettavisen E24.no og magasinet *Dine Penger.* I tillegg utgir den flere podkaster. Selskapet eies av mediekonsernet Schibsted, og samarbeider med *[[Aftenposten]]* og *[[VG]]*, samt regionavisene *[[Stavanger Aftenblad]]* og *[[Bergens Tidende]]*.      

E24.no er landets største nettavis for finans, økonomi og næringsliv. E24.no hadde rundt 527.000 daglige lesere i 2023. Det gjør det til landets 8. største nettsted.       

## Historikk
Nettstedet ble lansert 18. april 2006, med inspirasjon fra N24.se (siden endret navn til E24.se) i Sverige, som i løpet av kort tid ble Sveriges største nettsted for nyheter om økonomi og næringsliv. Den svenske varianten ble nedlagt i 2012. E24 ble allerede i løpet av første uke i drift Norges største økonominettsted, foran de daværende konkurrentene NA24.no, dn.no og hegnar.no.

E24 var de tre første årene eid med 60 prosent av Aftenposten og 40 prosent av VG gjennom et samarbeid. VG, som igjen av eies av Schibsted, ble eneeier fra midten av 2010. E24 ble høsten 2013 fusjonert med økonomimagasinet Dine Penger, som også var eid av VG.   

Høsten 2019 ble det kjent at Schibsted ønsket å fokusere på næringslivsjournalistikk med E24 som merkevare. Endringen førte til at nettstedet Sysla, som også ble eid av Schibsted, ble lagt ned. Aftenposten, Bergens Tidende, Stavanger Aftenblad og VG gikk inn på eiersiden, med sistnevnte som største eier.   

Per Valebrokk var ansvarlig redaktør fra 2008 til 2018, og kom fra stillingen som sjefredaktør i *[[Varden (avis)|Varden]].* Gard Borch Michalsen var ansvarlig redaktør fra 2018 til 2020 og valgte å fratre stillingen på dagen etter det han omtalte som «tydelige tilbakemeldinger fra redaksjonen». Lars Håkon Grønning ble utnevnt som sjefredaktør i 2021 og kom fra stillingen som nyhetsredaktør.  

## Innhold
De fremste konkurrentene til E24 er *[[Finansavisen]]* og *[[Dagens Næringsliv]].* E24.no dekker i hovedsak børs, næringsliv, boligmarkedet, personlig økonomi, økonomisk politikk og andre økonominyheter. Den etablerte en egen redaksjon for undersøkende journalistikk i 2019. E24 gir ut podkastene E24-podden, Voksenpoeng med Nora og Pengerådet.  

E24 publiserte i 2018 en rekke avsløringer om Innovasjon Norge og Anita Krohn Traaseth, deriblant at Krohn-Traaseth skal ha ansatt en venninne som HR-direktør og at Ferd-arving og milliardær Katharina Andresen ble ansatt i Innovasjon Norge uten tilstrekkelige kvalifikasjoner for stillingen. 

## Referanser


## Eksterne lenker
*
Dælivannet

**Dælivannet** er et vann som ligger rett øst for Kolsås i Bærum kommune i Akershus. I vannet finnes abbor, gjedde, mort og karuss.

Dælivannet inngår i Kolsås-Dælivann landskapsvernområde, som omfatter området østover fra Kolsåstoppen til Dælivannet. Området er et kulturlandskap med verneverdig kambrosilurisk berggrunn og et rikt planteliv.

Langs Ankerveien kan en se gamle kalkbrudd. Fleskum kalkbrenneri lå like øst for *Fleskum gård*.

Maleriet *Seljefløiten* av Christian Skredsvig (1854&ndash;1924) viser en gutt som spiller seljefløyte ved sørøst-enden av Dælivannet.

## Se også
*Naturreservat

## Referanser




## Eksterne lenker
* Seljefløyten og Dælivannet i dag 
* Historisk turtips rundt Dælivannet
June Pointer

**June Pointer Whitmore** (født 30. november 1953, død 11. april 2006) var en amerikansk sanger. Pointer er mest kjent som en av søstrene i Pointer Sisters, som hadde flere hits på 1980-tallet. Hun har også utgitt to soloalbum.

Pointer slet med rusproblemer. Han døde av kreft i 2006.

## Referanser


## Eksterne lenker
* 
*
Styreplate

En **styreplate** finnes på de fleste nyere bærbare datamaskiner, og er en av flere pekeenheter. Som navnet sier er det en trykk- og berøringsfølsom plate. Ved å bevege en finger på denne flaten beveges musepekeren over skjermen. To korte fingerslag tilsvarer vanligvis et dobbeltklikk med venstre museknapp. Styreflaten er vanligvis plassert under tastaturet med to, iblant tre, museknapper over, under eller ved siden av seg.

Den fungerer ved å registrere kapasitans mellom høyde og breddeaksen. En finger vil føre til endringer i det elektriske feltet over platen og den vil "kjenne" fingeren.

De fleste styreplater kan programmeres til å ignorere bevegelse ved stort kontaktområde, som for eksempel når håndflaten kommer borti plata under tasting, eller de kan programmeres til at et angitt område på platen skal brukes til andre oppgaver (volum opp, volum ned, bla ned, bla opp etc.)

Andre pekeenheter er datamus, styrepinner og styrekuler.

## Eksterne lenker
*
Alprazolam

**Alprazolam** er et virkestoff innenfor legemiddelgruppen benzodiazepiner. I Norge markedsføres preparatet som **Xanor**, mens det i en del andre land er kjent som **Xanax**. Alprazolam virker dempende på sentralnervesystemet. Det benyttes ved behandling av panikksyndrom, når annen behandling ikke har ført frem eller av spesielle grunner anses som uegnet.
## Farmakologiske egenskaper
*For virkningsmekanisme og bivirkninger se [[benzodiazepin]]er*

Virkningsmekanismen for alprazolam tilsvarer andre benzodiazepiner. Medikamentet absorberes effektivt. Effekten av stoffet vil som regel inntre etter ca. 20 minutter. og gir maksimal konsentrasjon i blod etter 1–1,5 timer. Halveringstiden er ca. 12 timer.

I Norge finnes det to forskjellige typer **Xanor**. 
* *Xanor* 
* Xanor Depottabletter 
Alprazolam/Xanor-tabletter blir i dag produsert av legemiddelfirmaet Pfizer

## Misbruk
Langvarig bruk kan føre til fysisk og psykisk avhengighet. Risikoen for avhengighet er større når dosen og behandlingslengden økes, når man blander med andre typer benzodiazepiner, samt økt risiko hos misbrukere eller tidligere misbrukere av legemidler og alkohol.

Potensen til alprazolam er ca. 40 ganger høyere enn potensen til oksazepam (Sobril, Alopam). Det vil si at 1 mg alprazolam tilsvarer 40 mg oksazepam.

## Referanser


## Eksterne lenker
* Statens legemiddelverk: SPC Alprazolam
* Felleskatalogen.no: Xanor
Ess (kortspill)

**Ess**, er en av de tretten valørene i en vanlig kortstokk. Esset er det høyeste kortet og har som regel verdien 14, men kan i noen kortspill også ha verdien 1. Det er et honnørkort, noe også konge, dame og knekt er. I en kortstokk finnes det til sammen fire ess. Ett i hver farge; spar, hjerter, ruter og kløver. 

## Historie
Ordet «ess»  er lånt fra nedertysk «es», som igjen har lånt det fra gammelfransk «ais». 

Opphavet er det latinske ordet «as» som opprinnelig var en vektenhet, men som senere ble en betegnelse på den minste myntenheten i Romerriket. Noe som ga opphav til stående uttrykk som «assem nullum dare» = «ikke en døyt/skilling» og «ad assem perdere omnia» = «til siste skilling».

Den engelske formen av ordet er «ace» og det er bakgrunnen for hjørnetegnet «**A**» på internasjonale kortstokker. På engelsk kan forøvrig ordet «ace» også betegne eneren på terninger.

Esset, altså eneren, var opprinnelig det laveste kortet i kortstokken, men allerede i middelalderen var det vanlig å bruke ett eller flere av essene som trumf. I de svært gamle kortspillene omber og quadrille er f.eks sparesset alltid høyeste trumf – og det har til og med et eget navn: spadille.

I de fleste kortspill som spilles i dag regnes vanligvis essene som de høyeste kortene, men i noen kan de rangeres både som høyeste og laveste kort (f.eks. poker og black jack). I de aller fleste kabaler ordnes imidlertid kortene fra ess (nederst) til konge (øverst).
Styrepinne

En **styrepinne** finnes på mange bærbare datamaskiner og er en av flere pekeenheter. Styrepinnen ligger plassert midt på tastaturet (mellom bokstavene G, H og B). Den er en gummisylinder som man kan vippe i alle retninger og slik bevege musepekeren over skjermen i samme retning som man vipper. Under tastaturet er det to, sjeldnere tre, museknapper.
Andre pekeenheter er datamus, styreplater og styrekuler.

## Se også
* Joystick
Gazprom

**Gazprom** er et russisk energiselskap. Det ble grunnlagt i 1989 som et statsselskap, og ble delprivatisert etter Sovjetunionens fall i 1991. Den statlige eierandelen er 50,002 prosent. Dmitrij A. Medvedev, Russlands første stedfortredende ministerpresident, har vært styreformann i selskapet i flere perioder.

Gazprom er Russlands største konsern. Det overtok i 2004 det statseide oljeselskapet Rosneft. Gazprom hadde pr 2021 479&nbsp;000 ansatte. Selskapet opererer Russlands nettverk av gassledninger, og er eier og deleier i en rekke russiske og utenlandske selskaper. Gazprom produserer 94&nbsp;% av landets naturgass og kontrollerer 25&nbsp;% av verdens reserver. 
Gazprom er verdens største gassprodusent, og et av verdens 50 største selskaper per 2022, og er rettighetshaverne til verdens største offshore gassfelt, Sjtokmanfeltet.

Gazprom med datterselskaper blir sett på som et politisk verktøy for Russlands president Vladimir Putin.
Gazpromt Media har kontroll over mange russiske TV-selskaper, radiostasjoner, aviser og internettselskaper. 
En privat hæravdeling, Potok, har blitt brukt under Russlands invasjon av Ukraina 2022, til tross for at private militære selskaper er forbudt i Russlands grunnlov og straffelov. 

## Referanser


## Eksterne lenker
*
Petsjenga

**Petsjenga** (russisk: Печенга, skoltesamisk: *Peäccam*, finsk: *Petsamo*, eldre dansk-norsk navneform: *Peisen*) i sørlige del av Pasvikdalen er et russisk område på 10&nbsp;470&nbsp;km² i distriktet med samme navn. Distriktet (med omkring 11&nbsp;000&nbsp;innbyggere) ligger i Murmansk oblast og grenser mot Norge. Området har tidligere hørt til Finland og kalles på finsk *Petsamo*. På nordsamisk brukes navnet *Beahcán*.

## Historie

Området var opprinnelig en del av et felles norsk og russisk skatteland, men 14. mai 1826 ble grensekonvensjonen mellom Norge-Sverige og Russland undertegnet i St. Petersburg. Grensestrekningen over land mellom Norge og Russland var dermed avklart uten konfrontasjoner.

Området ble etter det russiske nederlaget i første verdenskrig overført til Finland, i henhold til freden i Tartu 14. oktober 1920. Året etter ble det funnet store nikkelforekomster i området, og disse ble fra 1935 utvunnet av canadiske og franske gruveselskaper. Det ble derfor bygget en vei fra Sodankylä i Lappland til Petsjenga/Petsamo.

Under vinterkrigen stod slaget om Petsjenga i perioden 30. november 1939 – 13. mars 1940. Dette endte med sovjetisk seier, og de sovjetiske styrkene inntok hele området. Under fredsforhandlingene i Moskva i 1940 måtte Finland avstå vestre del av Fiskerhalvøya.

Området ble okkupert av tyske styrker med utgangspunkt i Kirkenes under Operasjon Barbarossa og var under tysk okkupasjon under kampene på Murmanskfronten. Under den tyske tilbaketrekkingen i 1944 ble området okkupert av Den røde armé og området ble formelt avstått til Sovjetunionen innenfor Paristraktatene i 1947.

I byen Petsjenga lå det ortodokse Petsjengaklosteret som under fortsettelseskrigen ble evakuert til Savolax sammen med klosteret som hadde ligget på øya Valamo i Ladoga under navnet Nye Valamo kloster.

## Geologi

Berggrunnen tilhører *Petsamo-supergruppen* i Øst-Finnmarks grunnfjellsområde. Petsamo-supergruppen består av grønnsteiner med et basalkonglomerat under.

## Se også
* Grensekonvensjonen av 1826
* Petsjengafjorden
* Petsjenga (by)
* Petsjenga (elv)
* Petsjenga rajon
* Petsamotrafikken
* Slaget om Petsamo
* Petsamo län
* Murmanskfronten

## Referanser




## Eksterne lenker
* Kart
Lillehavn

**Lillehavn** er en bygd og gammel uthavn i Lindesnes kommune i Agder, nesten helt ytterst på Lindesneshalvøya, mellom Ramsland og Lindesnes fyr.

Lillehavn er siste havn på østsiden av fyret, og er en yndet havn for båtfolket i vente på godt vær for å gå rundt fyret.

Fra gammelt av var dette en tradisjonsrik fiskehavn med fiskemottak, foredling og fabrikker. Blant annet Lindesnes Hermetikkfabrikk som ble startet opp av brødrene Ove og Terje Gabrielsen. Idag er det nesten ingenting igjen av dette, og de industrielle bygningene er revet og nye ferieleiligheter er oppført.

## Referanser
Ramsland

**Ramsland** er et lite sted i Lindesnes kommune i Agder, beliggende to kilometer vest for Spangereid.

Mellom Spangereid og Ramsland ligger kommunens hjørnesteinsbedrift, GE Healthcare (tidligere Amersham og Nycomed). Ramsland tar imot nordeuropeiske turister som kommer for å fiske hele året.

## Referanser
Veerse Gat

**Veerse Gat** var en av fire fjordmunninger i Nederland som ble stengt i forbindelse med Deltaprosjektet (ned.: *Deltawerken*). Den lå mellom øyene Noord-Beveland og Walcheren i provinsen Zeeland, og ble i 1961 stengt med Veerse Gatdemningen.

Stengningen forandret Veerse Gat fra å være et område under innflytelse av tidevannet til en innsjø med mer eller mindre fast dybde. Om vinteren blir for eksempel nivået satt i forhold til hvor mye vann som kommer fra områdene rundt, mens man om sommeren holder regning med vannsport og sportsfiskere.

Frem til stengingen kunne det være værhardt i Veerse Gat, der også sand- og leirbanker var skjulte farer. Gjennom tidene har flere skip gått på sandbanker og sunket, som også  tremasteren *De Roompot* gjorde. Den var på 719 metriske tonn, bygget av tre med kobber-beplating og på vei til hjemmehavnen fra Nederlandsk Vestindia da den gikk på en sandbanke og sank 29. juni 1853. 

Etter stengningen skrev den nederlandske chansonnieren Jaap Fischer sangen *Het Veerse Gat* (1962). I refrengets første linje er teksten *Het gat is dicht, de haven ligt voor johoho, voor johohohohohoker* (no.: Munningen er stengt, havnen en vits). Videre spår han at *Fritz und Wilhelm* kommer *schnell* og at Veere vil bli en turistby.
Yherland MacDonald

**Yherland MacDonald** (født 6. september 1986) er en fotballspiller fra Costa Rica, som tidligere spilte for Fredrikstad. Han er angrepsspiller. Han slet med skader store deler av  2006-sesongen, men fikk noen innhopp på slutten av sesongen, deriblant cupfinalen mot Sandefjord. Han valgte selv å ikke forlenge kontrakten med Fredrikstad, som gikk ut 31. desember 2006.

## Referanser


## Eksterne lenker
*
Dan Berglund

**Dan Frejvid Berglund** (født 16. mars 1954 i Helsingfors) er en finsk-svensk visesanger, kjent for flere innspillinger av skandinaviske arbeidersanger.

Etter flytting til svenske Kristinehamn og Hisingen i Sverige begynte studiet av litteratur og gitarmusikk, som ga scenedebut (1974), samtidig med jobb i industrien. Fram til 1980 var han medlem i KPML(r). Han er også blant artistene som er representert på musikksamlingen *[[(r) Största hittarna]]*, utgitt av partiet på 1990-tallet.

Berglund er best kjent for «De mördades fria republik» fra debut-LP-en *[[En järnarbetares visor]]* (1975). Derpå kom *[[Dan Berglund sjunger Rudolf Nilsen]]* (1977 - med tekster av den norske dikteren), *[[Den stora maskeraden]]* (1979), *[[Vildmarken]]* (1988). Siden kom samle-CD-en *[[Mina herrar]]* (1999).

Berglunds musikk fra 1970-tallet kan kortfattet karakteriseres som viser med revolusjonært kommunistisk budskap, med angrep på arbeidsgivere og overklasse og med skildringer over arbeiderklassens lodd i livet. Berglund har senere tatt avstand fra leninismen, men støtter fortsatt opp om klassekampen.

## Diskografi
* *[[En järnarbetares visor]]* (1975)
* *[[Dan Berglund sjunger Rudolf Nilsen]]* (1977)
* *[[Den stora maskeraden]]* (1979)
* *[[Vildmarken]]* (1987)
* *[[Mina herrar]]*, samlealbum 1972-1979 (1999)
* *[[Såna som vi...]]* (2007)
* *[[Allt är idioternas fel]]* (2011)

## Referanser


## Eksterne lenker
* 
* 
* 
*
Big momma

***Big momma*** er en filmkomedie fra 2000 med Martin Lawrence i hovedrollen. Filmen ble regissert av Raja Gosnell, som også har regissert en rekke andre filmer, inkludert spillefilmen *[[Scooby-Doo]]* og *[[Ukysset]]*. I tillegg til Lawrence medvirket også Nina Long, Paul Giamatti, Anthony Anderson og Terrence Howard i filmen.

Filmen ble lansert i USA den 2. juni 2000 og oppnådde et overraskende høyt billettsalg. Den solgte nest flest billetter i Nord-Amerika i åpningshelgen og gikk nesten forbi førsteplassen, som ble holdt av **. *Big momma* spilte inn over 117 millioner dollar på kinoer og ble ansett som en stor suksess. En oppfølger ble lansert i 2006 og fikk navnet *[[Big Momma's House 2]]*.

Lydsporet til filmen ble lansert på CD og ble også en suksess. Den solgte til gull og inneholdt sanger av Jermaine Dupri, Bow Wow, Da Brat og andre.

## Handling

FBI-agenten «Malcolm Turner» (Lawrence) er kjent for å være en mester i forkledning. «Malcolm»s siste oppdrag sender ham til en liten by i Georgia, der han må fange en brutal bankraner som nylig har rømt fra fengsel (Howard), som politiet mistenker skal oppsøke sin tidligere kjæreste (Long) og deres sønn. «Malcolm» spaner fra den andre siden av gaten, hjemme hos sørstatsdamen som bare er kjent som «Big Momma». «Sherry» er på vei for å besøke «Big Momma», men vet ikke at hun er reist fra byen. «Malcolm» bestemmer seg for å kle seg ut som «Big Momma», og etterhvert som tiden går, faller han for «Sherry». «Malcolm» må finne en måte å kapre *både* skurken, og dama.

## Rolleliste
* Martin Lawrence som Malcom Turner. En FBI-agent som går undercover med navnet Hattie Mae "Big Momma" Pierce.
* Nia Long som Sherry Pierce. Barnebarnet til Hattie Mae Pierce.
* Jascha Washington som Trent Pierce. Sherry sin 10 år gamle sønn.
* Paul Giamatti som agent Jonathan Maxwell. Malcolms partner.
* Terrence Howard som Lester Vesco. Sherrys kriminelle eks-kjæreste.
* Anthony Anderson som Nolan. En sikkerhetsvakt.
* Ella Mitchell som Sherrys gamle bestemor.
* Phyllis Applegate som Sadie. "Big Momma" sin nysgjerrige og misunnelige nabo.
* Tichina Arnold som Ritha. En gravid kvinne, og Nolans yngre søster.
* Octavia Spencer som Twila. "Big Momma" sin nabo, og nær venn av Ritha og Shery.
* Carl Wright som Ben Rawley. "Big Momma" sin irriterende, late kjæreste.

## Lydspor
# «That's What I'm Looking For (Mr. Dupri Remix)» – Da Brat
# «I've Got To Have It» – Jermaine Dupri & Nas
# «What I'm Gon' Do To You» – Kandi
# «Bounce With Me» – Lil Bow Wow
# «You Can Always Go» – Jagged Edge & Blaque
# «Radio» – Kurupt
# «Big Momma's Theme» – Da Brat & Vita	
# «Treated Like Her» – Latocha Scott & Chanté Moore
# «I Like Dem» – Lil Jon & The Eastside Boyz	
# «I Want To Kiss You» – Devin
# «Love's Not Love» – Marc Nelson
# «Ooh Big Momma» – Lil Jon & The Eastside Boyz
# «Get Up» – Jessica
# I« Still Got To Have It» – Jermaine Dupri & Nas

## Eksterne lenker
*
Gravenstein

**Gravenstein** eller **Gråsten-eple** er en eplesort. Det finnes to hovedtyper, *rød* og *gul*.  Rød gravenstein, som er den mest kjente, er et søtt og godt spiseeple med sesong i september og oktober.

Gravenstein er oppkalt etter den danske byen Gråsten (tysk Gravenstein) i Sønderjylland. Det kom til Norge omkring 1792. Gravenstein dyrkes i Nord-Europa og USA (California).

I Norge dyrkes gravenstein særlig i Telemark, Lier, Sogn og Hardanger. På Agatunet i Hardanger er det reist et minne om Johannes Pedersen Aga som i 1792 plantet det første gravensteinepletreet i Norge.  I fruktkommunen Sogndal har man *Gravensteinsgata*.

## Siderproduksjon
I Hardanger var det en viss kommersiell siderproduksjon basert på Gravensteinepler fra 1890 til et stykke utpå 1920-tallet. På grunn av et høyt avgiftsnivå valgte produsentene i Hardanger å stanse denne produksjonen. Produksjonen fortsatte i mindre skala til eget bruk. Det var vanlig å få servert sider blant annet i bryllup i Hardanger.

## Referanser
Melissa Joan Hart

**Melissa Joan Catherine Hart** (født 1976) er en amerikansk skuespillerinne som er mest kjent for å spille tittelrollen i TV-serien *[[Heksen Sabrina]]*.

## Personlig historie og familie
Hart ble født i Smithtown i New York, og vokste opp i Sayville i New York. Hennes fulle navn er **Melissa Joan Catherine Hart**, Melissa fra sangen «Melissa» av Allman Brothers, Joan etter sin biologiske bestemor, og Catherine som det navnet hun valgte seg til sin konfirmasjon.

Den 19. juli 2003 giftet Hart seg med musikeren Mark Wilkerson fra bandet Course of Nature. 

I juni 2005 annonserte Hart at hun og hennes ektemann ventet sitt første barn i januar 2006. Hun fødte en gutt, Mason Walter Wilkerson, den 11. januar 2006. 

## Karriere
Harts karriere begynte tidlig. Mens hun ennå var baby medvirket hun i sin første reklamefilm for en badeleke. Etter den tid deltok hun totalt 25 reklamefilmer før hun fylte fem år. Hun deltok også i noen  miniserier for TV i midten av 1980-tallet.

Hart spilte inn to album som Clarissa, *This is What 'Na Na' Means*, samt en innspilling av *[[Peter og ulven]]*. Det første albumet var et rock/pop-album, og mottok ikke noen gode kritikker. Det siste albumet vant en Parents' Coice-prishttp://www.google.com/search?q=cache:HrzT5GcWLyMJ:www.cs.sunysb.edu/~ash/classes/CSE328/ShadowProjects.doc

Hart begynte siden på New York University, men fullførte aldri. Isteden tok hun opp igjen skuespillerkarrieren da hun fikk hovedrollen i filmen *[[Sabrina the Teenage Witch]]* i 1995. Filmen ble senere fulgt av TV-serien *[[Heksen Sabrina]]* som varte i syv sesonger. Innimellom hadde hun også en gjesterolle i TV-serien *[[Touched by an Angel]]*, samt hovedrollen i flere TV-filmer.

## Kontroverser
Hart opptrådte i undertøy i en rekke fotografier i oktoberutgivelsen av mannebladet Maxim i 1999. I tillegg var det også lignende fotografier av henne i *Bikini* og *Movieline* omtrent den samme tiden. Dette førte til problemer for Hart og ABC (TV-kanalen som viste *Heksen Sabrina* i USA under tiden), siden Archie Comics, som hadde rettighetene til Sabrina, anså serien som rettet mot barn og unge, og mente at fotografiene og den tilhørende artikkelen kunne ødelegge TV-seriens inntrykk. Styrelederen i Archie Comics, Michael Silberkleit, krevde at Hart enten unnskyldte seg eller fikk sparken fra serien. Hun ba hverken om unnskyldning eller fikk sparken.

## Referanser


## Eksterne lenker
* 
* 
* 
* 
*  «Hearts for a Hart» – informasjon og fanklubber på melissajoanhart.net
Mary Jane Watson

**Mary Jane Watson** er en figur fra Marvel Comics' tegneserieunivers, skapt av Stan Lee, John Romita sr. og Steve Ditko. Hun er Spider-Mans kjæreste (senere kone), og går ofte under kallenavnet «MJ».

Mary Jane har rødt hår og grønne øyne. Hun er Peter Parkers «eneste ekte kjærlighet», men hun har av og til måttet kjempe for å oppnå hans oppmerksomhet likevel. 

I filmene *[[Spider-Man (film)|Spider-Man]]*, *[[Spider-Man 2]]* og *[[Spider-Man 3]]* blir Mary Jane spilt av Kirsten Dunst.

## Eksterne lenker

* Marvel Database:Mary Jane Watson
* Profil av Mary Jane 
* En  detaljert analyse over utviklingen av forholdet mellom Spider-Man og Mary Jane
* «The Women of Marvel Comics»' side om Mary Jane
NF-Board

**NF-Board** (Non-FIFA-Board) er et fotballforbund etablert for nasjonale lag som ikke er – og normalt ikke blir – medlemmer av FIFA, oftest fordi nasjonen ikke er selvstendig eller ikke har internasjonal anerkjennelse. 

NF-board ble stiftet  12. desember 2003. NF-boards mål er å organisere kamper mellom dets medlemmer, så vel som å arrangere VIVA World Cup. 

NF-Board har arranger VIVA World Cup fem ganger: 
* 2006: Hyeres, Occitania. Vinner: Sápmi
* 2008: Gällivare og Malmberget. Sápmi. Vinner menn: Padania, kvinner Sápmi
* 2009: Varese og Bescia, Padania: Vinner: Padania
* 2010: Gozo. Vinner menn: Padania
* 2012: Kurdistan. Vinner: Kurdistan
## Medlemmer
### Asia
*Tibet
*Chagosøyene

### Amerika
*Grønland
*Påskeøya

### Europa
*Monaco
*Sápmi
*Nord-Kypros
*Rom
*Oksitania
*Rijeka

## Assosierte medlemmer
### Europa
*Republikken Saugeais
*Sørlige Niedersachsen
*Sealand

## Midlertidige medlemmer
### Afrika
*Maasai
*Somaliland
*Sør-Kamerun
*Vest-Sahara
*Zanzibar

### Asia
*Tsjetsjenia

### Oseania
*Kiribati
*Sør-Molukkene
*Vest-Papua

## Referanser


## Eksterne lenker
* 
* Samelandslagets fotballhistorie
Kortbaneløp på skøyter under Vinter-OL 1994

**Kortbaneløp på skøyter under Vinter-OL 1994** ble arrangert fra 22. til 26. februar i Hamar Olympiske Amfi. Under Vinter-OL 1994 på Lillehammer ble det arrangert seks øvelser i kortbaneløp på skøyter.

## Medaljefordeling

## Medaljevinnere
;Menn

;Kvinner

## Resultater
### Menn
***Dato**: 24. og 26. februar
*De 4 første gikk i A-finalen.
#### 500 meter

#### 1000 meter

#### 5000 meter stafett

### Kvinner
#### 500 meter

#### 1000 meter

#### 3000 meter stafett

## Eksterne lenker
* 
*  Official Olympic Reports – 1994 Lillehammer Volume 4 – Short track Resultatlister med dommeroversikt og startere på .pdf-sidene 137–143. 
*  The results of the XVII Olympic Winter Games in Lillehammer – Short track speed skating  Kommentarer og topp 10-resultater på Olympic Review nr 317, på pdf-sidene 27–30.
*  Olympic Reports – 1994 Lillehammer Volume 3 – The Olympic Arenas: Hamar Olympic Amphitheatre på pdf-sidene 57–60.
*  Short Track Speed Skating at the 1994 Lillehammer Winter Games  på www.sports-reference.com/olympics
*  
*  Short Track Speed Skating season 1993/1994 - Olympic Games – 22 Feb–27 Feb 1994 – Hamar, Norway på www.ISU.html.infostradasports.com
*  Medalje-oversikt, og resultater for menn og kvinner på The-Sports.org
*  The XVIIth Olympic Winter Games – Short track Speed Skating – Results på www.marcolympics.org
*  Lillehammer 1994 Short Track Speed Skating Results på olympics.com
*  Short Track Speed Skating at the 1994 Winter Olympics på olympedia.org
Sámal Joensen-Mikines

**Sámal Joensen-Mikines** (født 23. februar 1906 på Mykines på Færøyene, død 21. september 1979 i København) var en færøysk kunstmaler innen ekspresjonismen. Mikines er kjent for sine skildringer av Færøyenes landskapsformer og folkeliv. Forholdet mellom naturen og mennesket spiller en sentral rolle i hans kunst. Den dramatiske og fargesterke stilen er inspirert av malere som Edvard Munch, Eugène Delacroix og El Greco.

## Kunstnerisk arbeid
Mellom 1928 og 1934 studerte han ved Det Kongelige Danske Kunstakademis Malerskole i København. Blant hans lærere var professorene Ejnar Nielsen og Aksel Jørgensen. Han debuterte som kunstmaler på Kunstnernes Efterårsudstilling i 1931. Han var også med på Charlottenborg Forårsudstilling i 1933. Han var tilbake på Færøyene mellom 1934 og 1938, og var på studiereiser til Bergen, Oslo, Göteborg, Stockholm, Paris og Amsterdam i 1937. Fra 1940 var han medlem av kunstnersammenslutningen Decembristerne, Den Frie Udstilling.

Han var Færøyenes første profesjonelle, internasjonalt anerkjente kunstmaler. Verkene hans ble utstilt i Tórshavn, Helsingfors, Göteborg, Roma, Paris, Oslo, København og Reykjavík. Han var fast bosatt i København fra og med 1953, men besøkte Mykines som regel hver sommer.

Mikines var kjent for å vektlegge motivets dramatiske kraft og bevegelse, og for en sterk fargebruk. Han fikk med sin ekspressive og identitetsskapende kunst stor betydning for senere generasjoner kunstnere på Færøyene og i Danmark. 


Fil:Faroe stamp 014 mikines.jpg|Hvítanes og Skálafjørður (ukjent datering) av Mikines gjengitt på et færøyske frimerke.
Fil:Faroe stamp 288 europe - departure.jpg|*Teir leggja av landi* (ukjent datering) (De legger fra land) gjengitt på et færøysk frimerke.
Fil:Faroe stamp 217 mikines - funeral procession.jpg|*Líkskari* (1951) (Gravfølge) gjengitt på et færøysk frimerke.
Fil:Faroe stamp 220 mikines - winter morning.jpg|*Vetrarmorgun* (1958) (Vintermorgen) gjengitt på et færøysk frimerke.


## Familie
Han var sønn av bonde Johannes Frederik Joensen (død 1934) og hustru Anna Katrine Abrahamsen (død 1954) på Mykines. Han ble døpt Samuel Elias Frederik Joensen. I 1943 gjorde han en formell navneendring til Sámal Joensen-Mikines, som tok opp i seg øynavnet og svarte til den færøyske skrivemåten.

Han giftet seg i 1944 med den færøyske grafikeren Elinborg Lützen (1919–1995), men ekteskapet ble oppløst i 1952. I 1954 giftet han seg på nytt med danske Karen Nielsen (født 1919).

## Referanser




## Litteratur
*  
* 
* 
* 
* 
* 

## Eksterne lenker
* 
*
Markøy fyr

**Markøy fyr** er en tidligere fyrstasjon på øya Markøy,  nordvest av Lindesnes fyr i Lyngdal kommune. Markøy fyr var i drift fra 1725 til 1844.  Markøy ligger i Selørarkipelet vest for Lindesnes, rett sør av Sælør. I dag kan man se tufter etter flere bygninger samt veien ned til sjøen. Ruinene av fyret på Markøy er fredet etter lov om kulturminner. Området er vernet som naturreservat etter lov om naturvern.

Navnet Markøy kommer antagelig fra «Mark», fra et merke i betydningen sjømerke.

## Historie
En hollandsk losbok fra 1500-tallet forteller om en varde på Markøy. Dette må antakelig har vært en steinvarde med hull i midten, men som det ikke finnes spor av i dag. Nedtegnelsen viser at Markøy allerede da hadde betydning for navigasjonen inn i Skagerrak.

Da fyret på Lindesnes ble tent for annen gang i 1725, ble også Markøy satt i drift slik at tvillingfyrene ikke kunne forveksles med Skagen fyr på danskesiden av Skagerakk. Markøy fyr bestod opprinnelig av en fyrgryte plassert rett på fjellet. I 1822 ble det bygd et lukket kullblussfyr på steintårn. Ruinene viser steintårnet fra 1822. Selve glasshuset er forfalt. Det ligger glassbiter i slagget under steintårnet i dag, sikkert rester etter glasshuset. Det bodde fyrvokterfamilie på Markøy til fyret ble lagt ned i 1844. Øya gav nok høy til et par kyr og 3-4 sauer. Øyfolket skal også ha dyrket rug på ei lita slette. 
Kull til fyret ble brakt på land på Kålodden. Når kullet skulle bæres opp til fyret, kom folk fra hele sognet. Lønna var dårlig, men det var gratis brennevin så lenge arbeidet varte. Forbruket ble påtalt, og inspektøren måtte ikke føre større brennevinsutgifter enn 3 riksdaler i regnskapet.

## Eksterne lenker
* 
*
Konge (kortspill)

**Konge**, er en av de tretten valørene i en vanlig kortstokk. Den har som regel verdien 13, mellom dame (12) og esset (14). Det finnes fire konger, en i hver farge spar, hjerter, ruter og kløver, i en kortstokk, 

## Historie
Kongene er de aller eldste billedkortene i kortstokken – de har røtter helt tilbake til persiske kort laget omkring år 1100.

På 1700-tallet var det vanlig å gi kongene navn etter kjente historiske herskere. Disse kunne variere fra land til land, men i Norge var disse navnene i bruk: sparkonge = (kong) David, hjerterkonge = Karl (den store), ruterkonge = (keiser Julius) Cæsar, kløverkonge = Alexander (den store). Denne navngivningsskikken gikk ut av bruk omkring 1850.

Opprinnelig ble kongene fremstilt i helfigur (med ben og underkropp), men under Napoleontiden begynte en å produsere dagens todelte billedkort med to hoder og i Skandinavia på 1830-tallet.

Opprinnelig ble kongene rangert som de øverste kortene i kortstokken, men de ble etter hvert utkonkurrert av essene.

På internasjonale kortstokker er hjørnemarkeringen for konge bokstaven «**K**» (for engelsk «king» «konge»).
Dame (kortspill)

**Dame**, er en av de tretten valørene i en vanlig kortstokk. Den har som regel verdien 12, mellom knekt (11) og konge (13). Det finnes fire damer, en i hver farge spar, hjerter, ruter og kløver, i en kortstokk.

På internasjonale kortstokker er hjørnemarkeringen for dame bokstaven **Q** for engelsk «queen» (dronning).

## Historie
De persiske og arabiske kortstokkene hadde ingen kvinnelige billedkort. Mange europeiske kortstokker hadde, og har, derfor heller ingen kvinnelige kort. Tradisjonelle tyske kortstokker opererer f.eks med konge, «Obermann» og «Untermann».

Allerede i middelalderen begynte man å innføre kvinnelige billedkort, muligens fordi kortspill var en populær fritidssyssel blant adelskvinner. Kortprodusentene i Frankrike, som begynte å masseprodusere kortstokker ved hjelp av tresnitt på slutten av 1400-tallet, tok dette til seg og innførte damene som et fast inventar mellom kongene og knektene.

På 1700-tallet var det vanlig å gi spillkortdamene navn etter kjente historiske eller mytologiske kvinner. Disse kunne variere fra land til land. I Norge var disse navnene i bruk:
* spardame &ndash; Pallas (Athene)
* hjerterdame &ndash; Judit
* ruterdame &ndash; Rakel
* kløverdame &ndash; Arcine.

Denne navngivningsskikken gikk ut av bruk i Norge omkring 1850, men er fremdeles i bruk i Frankrike. Her har kortene disse navnene:

* spardame: Pallas (Athene)
* hjerterdame: Rachel (Rakel, bibelsk figur)
* ruterdame: Argine (et anagram av *regina*, som er latin for dronning)
* kløverdame: Judith (bibelsk figur)

Opprinnelig ble damene fremstilt i helfigur, med ben og underkropp, men i Napoleonstiden begynte en å produsere todelte kort med to hoder. I Skandinavia begynte en å produsere slike på 1830-tallet.

## Spill med dame som nøkkelkort
* Spardam, der spardame gir 100 minuspoeng når man tar det inn ved stikk.
Ulidiidae

**Ulidiidae** er en liten familie av fluer. De er nært i slekt med Otitidae og trolig bør disse regnes som en underfamilie av Ulidiidae, men Ulidiidae kan skilles fra Otitidae på at vingene mangler mørke tegninger (bortsett fra en mørk spissflekk hos slekten *Seioptera*).

## Utseende
Små til middelsstore, kompakte fluer. Kroppen er oftest mørk på farge, det store hodet gjerne lysere. Den har få kraftige børster og lite tydelig hårkledning. Beina er forholdsvis kort og kraftige uten noen slående særtrekk. Vingene er ensfarget klare eller med en svart flekk i spissen, uten mørke tverrbånd.

Hodet er stort og bredt, med runde fasettøyne og bred panne. Fasettøynene har ofte bånd i ulike farger. Som hos flekkfluene har pannen børster bare i den bakerste delen.

## Levevis
Larvene hos noen arter utvikler seg i møkk, og de voksne fluene kan finnes der. Andre arters larver lever under barken på døde trær. De voksne fluene kan også finnes på blomster. Noen arter har merkelige paringsritualer.

## Systematisk inndeling
 

* Ordenen tovinger, Diptera
** Underordenen høyere fluer, Cyclorrhapha
*** Gruppen Schizophora
**** Overfamilien Tephritoidea
***** Familien **flekkfluer** (Ulidiidae) Macquart, 1835
****** Underfamilien flekkfluer, Otitinae. I nyere systematikk er familien Otitinae regnet som en egen underfamilie i Ulidiidae.
****** Underfamilien Ulidiinae
******* Stammen Seiopterini
******** Slekten *Seioptera* Kirby, 1817
********* *Seioptera vibrans* Linnaeus, 1758  – med svart flekk i spissen av vingen. Funnet over det meste av Norge nord til Troms.
******** Slekten *Homalocephala* Zetterstedt, 1838
********* *Homalocephala albitarsis* Zetterstedt, 1838
********* *Homalocephala angustata* Wahlberg, 1838 – bare funnet i Oslo og Akershus i Norge
********* *Homalocephala apicalis* Wahlberg, 1838 – ett norsk funn, mangler funndata
********* *Homalocephala bimaculata* Wahlberg, 1838 – funnet i Sverige, ikke i Norge
********* *Homalocephala biumbrata* Wahlberg, 1838  – spredte funn over hele landet
********* *Homalocephala mamaevi* Krivosheina & Krivosheina, 1995  – funnet i Sverige, ikke i Norge
******* Stammen Ulidiini
******** Slekten *Physiphora* Fallén, 1810
********* *Physiphora alceae* Preyssler, 1791  – funnet i Sverige, ikke i Norge

## Kilder
* Greve, L. 1997. Families Otitidae and Ulidiidae (Diptera) in Norway. *Fauna norvegica Serie B* 44: 129-142.
* Greve, L. 1998. Family Otitidae. I: Papp, L. og Darvas, B. (red.): Contributions to a Manual of Palaearctic Diptera. 3: 185-192. Science Herald, Budapest.
* Nettressursen Fauna Europaea, utbredelsesdatabase for europeiske dyr. 

## Eksterne lenker
* 
* Norsk Entomologisk forening – for deg som vil lære mer om insekter.
Knekt (kortspill)

**Knekt**, er en av de tretten valørene i en vanlig kortstokk. Den har som regel verdien 11, mellom 10-eren og damen (12). Det er det laveste av billedkortene.  Det finnes fire knekter, en i hver farge, altså spar, hjerter, ruter og kløver, i en kortstokk,

## Historie
Arabiske kortstokker hadde vanligvis to mannlige honnørkort under kongen: «vesir» og «visevesir». I europeiske kortstokker ble disse vanligvis omdannet til «ridder» og «væpner» eventuelt «pasje» eller «kammertjener».

Da damene ble innført fikk kortstokken derfor fire billedkort: konge, dame, ridder og væpner. Og slik er det fortsatt i tarot-kortstokken.

Kortprodusentene i Frankrike, som begynte å masseprodusere kortstokker ved hjelp av tresnitt på slutten av 1400-tallet, syntes imidlertid det fikk holde med tre billedkort. Og siden de ønsket å beholde damen slo de sammen ridderen og væpneren til et nytt kort: knekten.

På 1700-tallet var det vanlig å gi knektene navn etter kjente historiske personer. Disse kunne variere fra land til land - men i Norge var disse navnene i bruk: sparknekt = Hozier, hjerterknekt = Valery, ruterknekt = Rolent, kløverknekt = Lancelot. Denne navngivningsskikken gikk ut av bruk omkring 1850.

Det opprinnelige ordet for knekt i engelsk var «knave», men dette ble senere erstattet av det godslige uttrykket «jack» (vanlig fyr, hvem som helst). En vesentlig grunn til at begrepet «jack» fullstendig utkonkurrerte «knave» var nok innføringen av hjørnemarkeringer på 1860-tallet: **J**, for «jack», skilte seg godt fra de øvrige billedkortmarkeringene – mens **Kn**, for «knave», lett kunne forveksles med **K** for «king».
Palle Mikkelborg

**Palle Mikkelborg** (født 6. mars 1941 i København) er en dansk jazzmusiker, orkesterleder og komponist.  Han spiller fortrinnsvis på trompet. Han har samarbeidet med flere norske musikere, blant annet Jan Garbarek, Karin Krog og Terje Rypdal.

## Plateutgivelser
* *Aura* (1985) med Miles Davis som solist. Verket er tatt opp i den danske kulturkanonen under populærmusikk.
* *Homage – Once upon a time* sammen med bassisten Niels Henning Ørsted Pedersen

## Priser
Mikkelborg fikk Nordisk råds musikkpris i 2001. Han mottar Statens Kunstfonds hædersydelse.

## Referanser

## Eksterne lenker
* 
* Kort presentasjon hos Danish Music Agency (engelsk)
* 
*
Holly Black

**Holly Black** (født 10. november 1971 i West Long Beach i New Jersey i USA) er en amerikansk forfatter av fantasybøker for barn og ungdom. 

## Liv og virke
Hun ble født  i New Jersey, og hadde en god oppvekst der. I 1999 giftet Holly seg med Theo Black.

Hun utga sin første bok *Tiendeofferet* i 2002. Året etter begynte hun på den bestselgende serien *Spiderwick-krønikene* sammen med Tony DiTerlizzi. I 2005 kom hun med den første oppfølgeren til «Tiendeofferet», «Valiant», og i 2006 ble hun ferdig med «Ironside».

Bøkene hennes er av en norsk litteraturkritiker > karakterisert slik:  

:*«Tiendeofferet er en ungdomsroman som roper på en illustrert praktutgave, en filmatisering og et soundtrack – fordi den presenterer en fascinerende egenartet livsfølelse som vil fengsle noen. Her er en vidunderlig estetikk i skildringene av alveklær og -interiør, i en krysning mellom viktoriansk, art nouveau og new age. Og her er besnærende skildringer av Kayes alveskikkelse og vekslingen mellom denne og den fortrollede menneskehammen. Flertallet av ungdom vil riste forundret på hodet. Men noen utvalgte vil regne denne boka som en skatt»*

:*«selv om Spiderwickkrøniken er formelpreget litteratur med gjenkjennelige inspirasjonskilder, er det et meget hyggelig bekjentskap som jeg med glede anbefaler. Det er leken oppfinnsomhet i et gjennomført konsept som også omfatter bøkenes formgivning.»*

## Bibliografi
* *Tiendeofferet*.  (Originaltittel: *Tithe: A Modern Faerie Tale*) 2002
* *Spiderwick-krønikene 1, Felthåndboka*.  (Originaltittel: *The Spiderwick Chonicles 1, The Field Guide*) 2003
* *Spiderwick-krønikene 2, Øyet i Steinen*.  (Originaltittel: *The Spiderwick Chonicles 2, The Seeing Stone*) 2003
* *Spiderwick-krønikene 3, Lucindas Hemmelighet*.  (Originaltittel: *The Spiderwick Chonicles 3, Lucinda's Secret*) 2003
* *Spiderwick-krønikene 4, Jerntreet*.   (Originaltittel: *The Spiderwick Chonicles 4, The Ironwood Tree*) 2004
* *Spiderwick-krønikene 5, Mulgaraths vrede* (Originaltittel: *The Spiderwick Chonicles 5, The Wrath of Mulgarath*) 2006

* *Valiant: A Modern Tale of Faerie* (2005) (Ikke utgitt på norsk)
* *Ironside* (2007) (Ikke utgitt på norsk)

## Referanser


## Eksterne lenker
* 
* 
* 
*
Moldøyna

**Moldøyna** er ei øy i Fedje kommune i Vestland. Øya ligger nord for administrasjonssenteret Fedje, med veiforbindelse til hovedøya.

Etternavnet Moldøen, som er en eldre stavemåte på øya, stammer opprinnelig fra Moldøyna.

## Referanser
Enrique Ortiz

**Enrique Ortiz** (født 16. juli 1979) er en argentinsk fotballspiller. Han spilte for Fotballklubben Lyn i perioden 2005-2007. Hans posisjon er midtbane, og han har tidligere spilt for Instituto Cordoba. Han kallenavn er *Quique*.

## Referanser


## Eksterne lenker
* 
* Profil på lynfotball.net
Etnobiologi

**Etnobiologi** er det tverrfaglige studiet av relasjoner av planter og dyr med menneskelig kultur verden rundt, iberegnet tidligere og nåværende forhold mellom befolkninger og miljøet. Feltet omfatter etnobotanikk, etnozoologi, lingvistikk, paleoetnobotanikk, zooarkeologi, etnoøkologi og andre tilgrensende områder av antropologi og biologi.

## Se også
* Antrozoologi

## Eksterne lenker

* Society of Ethnobiology nettsted
* International Society of Ethnobiology nettsted
* Ethnobiology lab ved University of Kent, Storbritannia
* Laboratories of Ethnobiology ved University of Georgia
Kloning

**Kloning** betyr å skape en identisk kopi av noe. Det er en formering som gir arvemessig like individer som utgjør en klon. I biologi og genteknologi viser kloning til prosessen som lager kopier av DNA-fragmenter (molekylær kloning), celler (cellekloning) eller organismer. Når organismer reproduser seg aseksuelt kalles dette også gjerne kloning.

## Reproduktiv kloning
Reproduktiv kloning er en av de to type kloningene. Reproduktiv kloning bruker somatisk cellekjerneoverføring til å skape dyr som er genetisk helt like. En cellekjerne fra et voksent individ (somatisk celle) settes inn i en eggcelle som har fått fjernet sin kjerne. Hvis dette egget begynner å dele seg normalt kan det settes inn i livmoren til en surrogatmor. Den første og mest kjente kloningen av dyr var i Skottland sommeren 1996, da sauen «Dolly» ble framstilt av sin mors jur. Kloningen ble gjennomført av Ian Wilmut, Keith H.S. Campbell og deres kolleger ved Roslin Institute nær Edinburgh. Etter dette ble kloning av mennesker gjort forbudt.

Kloning av husdyr med spesielt gode egenskaper forekommer i en del land. I Norge er kloning strengt regulert ved lov, og det er ikke lovlig å klone virveldyr eller krepsdyr. Dispensasjon kan gis til medisinsk eller biologisk forskning, men dispensasjon gis aldri for kloning av primater.

## Terapeutisk kloning
Terapeutisk kloning er en prosess der man ut fra en pasients egne celler produserer nye celler, kroppsdeler eller organer som er genetisk identiske med pasientens, til medisinske formål. Dette har til nå bare blitt oppnådd med deler av en urinblære. En pasient som i dag får en organtransplantasjon må resten av livet gå på medisiner som hemmer immunforsvaret, slik at pasientens immunforsvar ikke angriper det fremmede organet. Dette og mangelen på organdonorer ville løses dersom man kunne "dyrke" nye organer til en pasient.

## Referanser


## Eksterne lenker
* 
* Genteknologiloven §11 (Kloning) hos Lovdata
* Faktaark om kloning fra Bioteknologirådet
* Hva er kloning? - artikkel fra forskning.no 9.4.02
Etnofarmakologi

**Etnofarmakologi**, som ofte assosieres med etnobotanikk, er studiet av medisinske planters virkninger, og hvordan bruken/virkningene av dem varierer mellom ulike kulturer og etniske grupper.
Bengt Olav Johansen

**Bengt Olav Johansen** (født 19. september 1943 i Västervik i Sverige) er en norsk tidligere diplomat. 

Johansen ble utnevnt til Norges ambassadør i Bern den 23. mars 1997. Senere samme år ble han også ambassadør i Vaduz og ved Den Hellige Stol. Den 8. januar 2005 ble utnevnt til Norges ambassadør i Wien. Han ble etterfulgt som Norges ambassadør i Wien i 2009 av Jan Petersen. Johansen har også vært fungerende hvalfangstkommissær.

Bengt Olav Johansen er sønn av Christian August Johansen som var med på å etablere det norske melkekartongfirmaet Elopak.

Johansen ble i 1999 utnevnt til kommandør av Den Kongelige Norske Fortjenstorden.

## Referanser